4 ವರ್ಷಗಳಿಂದ ದೇಶಗಳಲ್ಲಿ ವಿರಾಟ್ ಫೇಲ್, ಒಂದೇ ಒಂದು ಶತಕ ಇಲ್ಲ..! ಟೆಸ್ಟ್ ಕ್ರಿಕೆಟ್‌ನಲ್ಲಿ ಪದೇ ಪದೇ ವಿಫಲವಾಗುತ್ತಿರುವ ವಿರಾಟ್ ಕೊಹ್ಲಿ ದೇಶಗಳಲ್ಲಿ ವಿರಾಟ್ ಕೊಹ್ಲಿ ಶತಕ ಬಾರಿಸಲು ಪದೇ ಪದೇ ವಿಫಲಏಷ್ಯಾದಾಚೆ ರನ್ ಬಾರಿಸಲು ಕಿಂಗ್ ಕೊಹ್ಲಿ ಫೇಲ್ ಬೆಂಗಳೂರು(ಜೂ.28): ರನ್​ ಮಷಿನ್ ವಿರಾಟ್ ಕೊಹ್ಲಿ ಏಕದಿನ ಮತ್ತು T20 ಕ್ರಿಕೆಟ್​ನಲ್ಲಿ ಅಬ್ಬರಿಸ್ತಿದ್ದಾರೆ. ಆದ್ರೆ, ಟೆಸ್ಟ್​ ಕ್ರಿಕೆಟ್​ನಲ್ಲಿ ತಮ್ಮ ಖದರ್ ಕಳೆದುಕೊಂಡಿದ್ದಾರೆ. ವರ್ಷದಿಂದ ವರ್ಷಕ್ಕೆ ಕೊಹ್ಲಿ ಬ್ಯಾಟಿಂಗ್​ ಆವರೇಜ್ ಡೌನ್ ಆಗ್ತಿದೆ. ಮೂರು ವರ್ಷಗಳ ಹಿಂದೆ ಟೆಸ್ಟ್​​ನಲ್ಲಿ ಕೊಹ್ಲಿ ಸರಾಸರಿ 53ರಷ್ಟಿತ್ತು. ಆದ್ರೀಗ, 48ಕ್ಕೆ ಕುಸಿದಿದೆ. ಕೊಹ್ಲಿಯ ಈ ಫ್ಲಾಪ್ ಶೋನಿಂದಾಗಿ ವಿದೇಶಗಳಲ್ಲಿ ಟೀಂ ಇಂಡಿಯಾ ಹಿನ್ನಡೆಯಾಗ್ತಿದೆ. ಹೌದು, ವಿರಾಟ್​ ಕೊಹ್ಲಿ ಟೆಸ್ಟ್​ನಲ್ಲಿ ಮಕಾಡೆ ಮಲಗಿದ್ದಾರೆ. ಇದು ಟೀಂ ಇಂಡಿಯಾದ ಯಶಸ್ಸಿನ ಓಟಕ್ಕೆ ಪೆಟ್ಟು ನೀಡಿದೆ. ಫೈನಲ್​ನಲ್ಲಿ ಕೊಹ್ಲಿ ಮೇಲೆ ಸಿಕ್ಕಾಪಟ್ಟೆ ನಿರೀಕ್ಷೆ ಇಡಲಾಗಿತ್ತು. ಆದ್ರೆ, ತಮ್ಮ ಮೇಲಿನ ನಿರೀಕ್ಷೆಗಳನ್ನ ತಲುಪುವಲ್ಲಿ ಕೊಹ್ಲಿ ವಿಫಲರಾದರು. ಇನ್ನು ಕೊಹ್ಲಿ 2019ರಿಂದ ಈವರೆಗು ಔಟ್ ಆಫ್ ಏಷ್ಯಾ ಅಂದ್ರೆ, ದೇಶಗಳಲ್ಲಿ ಕಂಪ್ಲೀಟ್ ಫೇಲ್ ಆಗಿದ್ದಾರೆ. ಇದಕ್ಕೆ ಈ ಅಂಕಿ ಅಂಶಗಳೇ ಸಾಕ್ಷಿ..! 2019 ಜನವರಿಯಿಂದ 2023ರವರೆಗು ಕೊಹ್ಲಿ ಏಷ್ಯಾದಾಚೆ 15 ಟೆಸ್ಟ್​ ಪಂದ್ಯಗಳನ್ನಾಡಿದ್ದಾರೆ. 28 ಇನ್ನಿಂಗ್ಸ್​ಗಳಲ್ಲಿ ಬ್ಯಾಟ್ ಬೀಸಿದ್ದಾರೆ. ಇದ್ರಲ್ಲಿ ಕೇವಲ 27.41ರ ಸರಾಸರಿಯಲ್ಲಿ 805 ರನ್​ಗಳಿಸಿದ್ದಾರೆ. 6 ಅರ್ಧಶತಕ ಸಿಡಿಸಿರೋ ಕೊಹ್ಲಿ ಒಂದೇ ಒಂದು ಶತಕ ಬಾರಿಸಿಲ್ಲ. 2023: ಇಂದಿನಿಂದ ಲಾರ್ಡ್ಸ್‌ನಲ್ಲಿ ಎರಡನೇ ಆ್ಯಷಸ್ ಟೆಸ್ಟ್, ಉಭಯ ತಂಡದಲ್ಲಿ ಮಹತ್ವದ ಬದಲಾವಣೆ? 2019ರವರೆಗೆ ವಿರಾಟ್ ಟೆಸ್ಟ್​ ಫಾರ್ಮ್​ ಪೀಕ್​ನಲ್ಲಿತ್ತು. 2019ರಲ್ಲಿ ಕೊಹ್ಲಿ 11 ಇನ್ನಿಂಗ್ಸ್​​ಗಳಿಂದ 68.00ರ ಸರಾಸರಿಯಲ್ಲಿ 612 ರನ್​ಗಳಿಸಿದ್ರು. ಇದ್ರಲ್ಲಿ 2 ಶತಕ ಮತ್ತು 2 ಅರ್ಧಶತಕ ಸೇರಿದ್ವು. 254 ಕೊಹ್ಲಿಯ ಹೈಯೆಸ್ಟ್ ಸ್ಕೋರ್ ಆಗಿತ್ತು. 2020ರಲ್ಲಿ ಕೊಹ್ಲಿ 6 ಇನ್ನಿಂಗ್ಸ್​​ಗ​ಳಿಂದ ಕೇವಲ 19.33ರ ಸರಾಸರಿಯಲ್ಲಿ 116 ರನ್​ಗಳಿಸಿದ್ರು. ಜಸ್ಟ್​ ಒಂದೇ ಒಂದು ಅರ್ಧಶತಕ ದಾಖಲಿಸಿದ್ರು. ಟೆಸ್ಟ್​ ಫಾರ್ಮ್ಯಾಟ್​ನಲ್ಲಿ ಕೊಹ್ಲಿ ಸತತ ವೈಫಲ್ಯ..! 2021ರಲ್ಲಿ ಕೊಹ್ಲಿ 11 ಟೆಸ್ಟ್ ಪಂದ್ಯಗಳನ್ನಾಡಿದ್ರು. 19 ಇನ್ನಿಂಗ್ಸ್​ಗಲ್ಲಿ ಬ್ಯಾಟಿಂಗ್ ಮಾಡಿದ್ರು. ಇದ್ರಲ್ಲಿ 28.21ರ ಸರಾಸರಿಯಲ್ಲಿ 4 ಅರ್ಧಶತಕಗಳ ಸಹಿತ 536 ರನ್​ಗಳಿಸಿದ್ರು. ಕಳೆದ ವರ್ಷವೂ ಕೊಹ್ಲಿ ರೆಡ್​ಬಾಲ್ ಕ್ರಿಕೆಟ್​ನಲ್ಲಿ ರನ್ ಬರ ಎದುರಿಸಿದ್ರು. 2022ರಲ್ಲಿ ಕೊಹ್ಲಿ ಒಟ್ಟು 11 ಇನ್ನಿಂಗ್ಸ್​​ಗಳಲ್ಲಿ ಬ್ಯಾಟ್ ಬೀಸಿದ್ರು. 26.50ರ ಸರಾಸರಿಯಲ್ಲಿ 265 ಮಾತ್ರ ಸಿಡಿಸಿದ್ರು. ಒಮ್ಮೆ ಮಾತ್ರ ಅರ್ಧಶತಕ ಸಿಡಿಸಿದ್ರು. ಈ ವರ್ಷ ಕೊಹ್ಲಿ 8 ಇನ್ನಿಂಗ್ಸ್​ಗಳಿಂದ 45ರ ಸರಾಸರಿಯಲ್ಲಿ 360 ರನ್​ಗಳಿಸಿದ್ದಾರೆ. ಇದ್ರಲ್ಲಿ ಒಂದು ಶತಕ ಸೇರಿದೆ.ಒಟ್ಟಿನಲ್ಲಿ ವಿರಾಟ್ ಕೊಹ್ಲಿ ಕಳೆದ ಮೂರು ವರ್ಷಗಳಿಂದ ದೇಶಗಳಲ್ಲಿ ಸಂಪೂರ್ಣ ವೈಫಲ್ಯ ಅನುಭವಿಸಿದ್ದಾರೆ. ಇದು ಟೀಮ್ ಇಂಡಿಯಾದ ಗೆಲವಿನ ಮೇಲೆ ಪರಿಣಾಮ ಬೀರಿದೆ. ಇದರಿಂದ ಆದಷ್ಟು ಬೇಗ ಟೆಸ್ಟ್​ನಲ್ಲು ಕೊಹ್ಲಿ ತಮ್ಮ ಹಿಂದಿನ ಗತವೈಭವಕ್ಕೆ ಮರಳಲಿ ಅನ್ನೋದೆ ಅಭಿಮಾನಿಗಳ ಆಶಯವಾಗಿದೆ.